**Tájékoztatás**

**a Kormányablakok rendkívüli nyitvatartási rendjéről az önkormányzati választások időpontjában**

Mint Ön előtt is ismert, az önkormányzati választás időpontját Áder János köztársasági elnök úr 2019. október 13-ára tűzte ki.

A választások lebonyolításának alapvető feltétele, hogy a választásra jogosultak élni tudjanak szavazati jogukkal, amelyet csak a jogszabályban előírtak szerinti érvényes okmányok birtokában tehetnek meg, ezért az önkormányzati választás eredményes lefolytatásának érdekében is lehetőséget kell biztosítani arra, hogy a szavazáshoz szükséges érvényét vesztett okirat pótolható, beszeszezhető legyen a kormányablakokban.

A kormányablakok a választásokat megelőző időszakban prioritásként kezelik a személyazonosításra alkalmas okmányok ügyintézést, ezért **2019. október 12-én (szombaton) és 13-án (vasárnap) rendkívüli nyitva tartással állnak a választópolgárok rendelkezésére** a választáshoz kapcsolódó egyes okmányok pótlásának ügyintézése céljából (ideiglenes személyazonosító igazolvány, személyi azonosítót és lakcímet igazoló hatósági igazolvány kiállítása, elkészült okmányok átvétele).

**Répcelaki Kormányablak nyitvatartása az önkormányzati választások idején:**

* 2019. október 12. (szombat) 8:00 – 19:00 óra (szombat)
* 2019. október 13. (vasárnap) 7:00 – 19:00 óra (vasárnap)

A rendkívüli nyitva tartás alatt az ügyintézés kizárólag a fent sorolt ügyekre korlátozódik, egyéb ügyek intézésére nincsen mód.

 **Répcelaki Helyi Választási Iroda**